Adresse

 Dato

Kjære (navn på ordfører/lokalpolitiker/ungdomsråd),

I år har fritidsklubb vært en del av det kommunale tjenestetilbudet i 70 år, og er den største fritidsaktiviteten blant ungdom etter idretten, og den største kulturarenaen. 120 000 barn og ungdom bruker fritidsklubb jevnlig. På klubb er det ikke én aktivitet som står i fokus, men medvirkning og relasjonsbygging. På den måten bidrar fritidsklubb til å sikre gode oppvekstsvilkår for mange barn og ungdom ved å gi dem tilgang på inkluderende, demokratiske og trygge møteplasser, noe som også har svært positive folkehelseeffekter.

Dette viktige arbeidet som også skjer i vår kommune på (…)-klubben. Hver uke har vi (x antall) barn og/eller ungdom innom. På klubbe kan ungdommene drive med de aktivitetene de ønsker, inkludert (…), og vi serverer (x antall) gratis måltid i uka. Vi er et sted der barn og ungdom opplever mestring og det å føle seg sett av trygge voksne. I tillegg har vi en god oversikt over ungdomsmiljøet i kommunen og er en sentral del av det viktige tverrfaglige samarbeidet med politi, utekontakten, barnevern, o.l.

Til tross for at vi gjør alt dette viktige arbeidet blir vi ikke prioritert på lik linje med andre fritidsaktiviteter i kommunen. Dette fordi fritidsklubber er en av få kommunale tjenester som ikke er lovpålagt opplever vi at klubben blir en salderingspost. Vi mener at det må skje en endring, og at kommunene har et ansvar etter barnekonvensjonen artikkel 31, og dermed norsk lov, for å arbeide for at alle barn og unge har tilgang på fritidsaktiviteter. Fordi klubben er den fritidsarenaen der barn og unge opplever [færrest barrierer](https://www.reddbarna.no/content/uploads/2021/03/ReddBarna_F%C3%A5r-alle-barn-og-unge-delta_Kommuneunders%C3%B8kelse2019.pdf) for deltakelse bør den prioriteres.

Redd Barna har i samarbeid med Ungdom og Fritid lagd rapporten [«Et bra sted å være slik barn og unge ser det»](https://resourcecentre.savethechildren.net/document/et-bra-sted-a-vaere-slik-barn-og-under-ser-det/) I arbeidet med denne har barn og ungdom fått si sin mening om hva som utgjør en god møteplass for alle. På bakgrunn av dette har organisasjonene utformet kriterier som må være oppfylt for at barn og unge skal oppleve å ha tilfredsstillende kommunalt fritidstilbud samlet under lokale krav til sted, penger og mennesker:

1. Sted: Minst én møteplass i kommunen som er (i) universelt utformet, (ii) har fast adresse og (iii) er lett for barn og unge å komme seg til.
2. Penger: Kommunen må sørge for tilstrekkelige midler til (i) ansatte, (ii) drift og (iii) aktiviteter.
3. Mennesker: Møteplassen må ha trygge, kompetente voksne som har (i) politiattest, (ii) faste stillinger og (iii) relevant kompetanse

Vi håper at du vil lese rapporten, fremme en sak om at kommunestyret skal støtte opp om den vedlagte fritidserklæringen, og arbeide opp mot det kommende lokalvalget for at barn og unge i vår kommune får et tilfredsstillende kommunalt fritidstilbud ved at kravene til sted, penger og mennesker oppfylles. Til gjengjeld skal vi, gjennom vår interesseorganisasjon Ungdom og Fritid, jobbe for at fritidsklubbene lovfestes og får en innovasjons- og etableringsstøtte på nasjonalt nivå.

Du er selvfølgelig hjertelig velkommen til å besøke klubben vår i åpningstiden for å snakke med oss om tilbudet vårt, og om hva vi trenger for å gjøre dette enda bedre. Vel møtt!

**Med vennlig hilsen,**

Deltakere og ansatte ved (…) fritidsklubb/ungdomshus/ungdomsklubb etc.

Ved klubbleder (navn) (underskrift)